Public procurement notice: Contract Award Notice
Published: 2021-03-01
Buyer: Stredoslovenská vodárenská spoločnosť, a.s.
Country: SK
Contract type: Works
Procedure: Restricted procedure
CPV classification: 45232400 | 45252127
Award criteria: Lowest price

Technical requirements: Predmetom zákazky je odkanalizovanie obce Kalinovo s následným čistením na novovybudovanej čistiarni odpadových vôd. V obci je navrhnutá gravitačná kanalizačná sieť s deviatimi čerpacími stanicami (ČS1-ČS9), ktoré eliminujú nepriaznivé terénne podmienky a prečerpávajú odpadové vody do najbližšej šachty gravitačnej kanalizácie. Trasa kanalizácie je v intraviláne obce vedená v súbehu s existujúcimi komunikáciami (miestne,štátne), v telese komunikácie alebo v zelenom páse. V úsekoch v ktorých trasa navrhovanej kanalizácie zasahuje do telesa štátnej cesty II/595 bude spätná úprava realizovaná podľa vyjadrenia Banskobystrickej regionálnej správy a.s.. Križovania navrhovanej kanalizácie Stoka AA, Stoka AA-7, Stoka AA-8 a prípojky so štátnou cestou budú realizované hydraulickým pretláčaním oceľovej chráničky pod telesom cesty. Všetky križovania a súbehy s existujúcimi podzemnými vedeniami budú riešené v súlade s STN 73 6005 Priestorová úprava vedení technického vybavenia resp. podľa požiadaviek jednotlivých správcov. Pri gravitačnom odvádzaní odpadových vôd v miestach sútoku potrubí, v miestach zmien pozdĺžneho sklonu potrubia a v priamej trase max. po 50 m sú navrhnuté kanalizačné šachty. Šachty sú tiež navrhnuté v miestach pred a za križovaním štátnych ciest. Šachty budú typizované, kruhového prierezu s priemerom 1000, 600 mm.
Konštrukcia ČS (dno a zvislé steny) bude tvorená prefabrikovanými ŽB skružami DN1500, ktoré budú z vonkajšej strany obetónované prostým vodostavebným betónom. ČS bude prekrytá prefabrikovanou ŽB stropnou doskou, v ktorej bude umiestnený vstupný a montážny otvor, ktorý bude možné uzavrieť pomocou uzamykateľného kompozitového poklopu. V rámci návrhu gravitačnej splaškovej kanalizácie je aj návrh kanalizačných prípojok s možnosťou napojenia jednotlivých nehnuteľností nachádzajúcich sa v blízkosti budovaných kanalizačných stôk. Kanalizačné prípojky sú navrhnuté ku každej nehnuteľnosti nachádzajúcej sa v obci Kalinovo. Navrhované kanalizačné prípojky vychádzajú z predpokladu jedna nehnuteľnosť rovná sa jedna kanalizačná prípojka v rozsahu od uličnej stoky po hranicu producenta (1 m za oplotením nehnuteľnosti). Kanalizačné prípojky budú z plnostenných plastových PP rúr (s hladkou stenou) profilu DN150 (DN200 pri pretláčaní pod štátnou cestou), s kruhovou tuhosťou 10 kN/m2. Na konci prípojky bude osadená revízna polypropylénová šachta DN400. Napájania čerpacích staníc bude zabezpečené káblovými prípojkami NN pre všetky čerpacie stanice.
Jedná sa o mechanicko-biologickú čistiareň vôd s nitrifikáciou a samostatnou denitrifikáciou, s úplnou aeróbnou stabilizáciou kalu v čistiacom procese. ČOV bude pozostávať z mechanického predčistenia, y biologického čistenia, zo zahusťovania a uskladňovania kalu.
Predmetom zákazky je aj vypracovanie realizačnej dokumentácie. Predmet zákazky je presne opísaný v Súťažných podkladoch.
Dĺžka gravitačnej kanalizácie DN300 - 12 881,18 m, 642 ks prípojok, 28 ks združených prípojok, dĺžka tlakových potrubí DN110/140/200 - HDPE 1422,04 m, počet čerpacích staníc 9, ČOV 2 500 EO.
Prioritná os: 1. Udržateľné využívanie prírodných zdrojov prostredníctvom rozvoja environmentálnej infraštruktúry, špecifický cieľ: 1.2.1 Zlepšenie odvádzania a čistenia komunálnych odpadových vôd v aglomeráciách nad 2 000 EO v zmysle záväzkov SR voči EÚ, Kód výzvy: OPKZP-PO1-SC121/122-2015
Verejný obstarávateľ ruší verejné obstarávanie z dôvodu zmeny okolnosti, za ktorých sa verejné obstarávanie vyhlásilo v zmysle § 46 ods. 2 zákona č. 25/2006 Z.z. o verejnom obstarávaní.
V čase od vyhlásenia verejného obstarávania do dnešného dňa došlo k zmene okolností, ktoré si vyžiadajú zásahy do projektovej dokumentácie, následkom čoho dôjde k zmene rozpočtu stavby.